Fuent Frida

**Fuent Frida** (*Fonfría* en castellano) ye un municipio de la provincia de Teruel (Aragón), situau en la comarca de Xiloca. La suya población ye de 30 habitants (2013), en una superficie de 20,35&nbsp;km².

## Cheografía
Ye situau entre la sierra d'Orich a lo nord-este y la sierra de Pelarda a lo sud-ueste (las dos de la serranía de Cucalón), cerca de lo naixedero de La Uerba.

### Mugas
Lo suyo termin municipal muga con Allueva, Torreciella, Calamocha, Beya, Loscos y l'aria de Rudiella de lo termin municipal de Uesa.

## Toponimia
Lo toponimo *Fuent Frida* ye transparent en aragonés y ye d'acuerdo con la fonetica aragonesa.

La primera cita a este lugar ye lo texto en lo que lo bispe de Zaragoza Remón de Castrocol adchudica decimas y primicias de 1205 a las ilesias de Daroca:

Amaneix como *Fuent Frida* en las primicias de 1279-1280 que se rechistran en "*[[Rationes decimarum Hispaniae (1279-80): Aragón y Navarra]]*". Manimenos ya amaneix como *Fuent Fría* en lo fogache de 1495, con perda de sonora intervocalica, como ye normal en castellano. Dica 1785 existió lo toponimo documental *Funfría*

## Historia
Fuent Frida yera una aldeya que feba part de la seixma de Barrachina de la Comunidat de Daroca. Perteneixió a la sobrecullida de Daroca entre 1488 y 1495. Se convertió en lugar en 1785.

La localidat de Fuent Frida y la suya comarca estió un escenario de la Guerra Civil en 1936, con acuartelamiento de tropas nacionals en Fuent Frida y presencia de tropas republicanas en Rudiella y Perafita, lo que constituiba lo Frent de la Rocha. En l'alto de La Rocha facioron trincheras. En octubre de 1936 lo bando republicano cremó una Ermita, seguius de los nacionals, que aproveitoron la fusta pa escalfar-sen.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:35
TimeAxis   = orientation:vertical
ScaleMajor = unit:year increment:7 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:33
  bar:2000 from:0 till:32
  bar:2002 from:0 till:32
  bar:2004 from:0 till:29
  bar:2006 from:0 till:26
  bar:2008 from:0 till:30
  bar:2010 from:0 till:30
  bar:2012 from:0 till:30
  bar:2014 from:0 till:30
  bar:2016 from:0 till:31
  bar:2018 from:0 till:28
  bar:2020 from:0 till:26
 


## Administración
### Reparto de concellers




### Alcaldes

## Molimentos
*Ilesia parroquial dedicada a la Exaltación de la Cruz y a Sant Miguel Arcánchel.
*Ermita de la Virchen de Losiella (*Virgen de la Silla* actualment en castellano), vertichio de lo despoblau de Losiella.

## Fiestas
* Primera fiesta patronal: 8 de mayo, Sant Miguel Archánchel.
* Segunda fiesta patronal: 14 de setiembre Exaltación de la Cruz.
* Actualment las fiestas patronals s'han chuntau y se fan lo segundo cabo de semana d'agosto.

## Referencias

## Se veiga tamién
* Lista de municipios de Teruel.